Mars Pathfinder

Mars Pathfinder (MESUR Pathfinder) er en amerikansk romsonde som landet en basestasjon med en rover på Mars i 1997. Den besto av en lander, Carl Sagan Memorial Station, og en 10,6 kg tung rover, «Sojourner», som ble den første roveren som opererte utenfor Jord-Måne-systemet.

Romsonden ble skutt opp 4. desember 1996 av NASA ombord på en Delta II-rakett, én måned etter at Mars Global Surveyor ble skutt opp, og landet 4. juli 1997 i Mars' Ares Vallis-dalen, i regionen Chryse Planitia. Oppdraget inkluderte en rekke vitenskapelige instrumenter for å analysere Mars' atmosfære, klima og geologi, og sammensetningen av planetens bergarter og jord. Det var det andre prosjektet i NASAs Discovery Program, som fremmer bruken av rimelige romfartøyer og hyppige oppskytinger under mottoet «billigere, raskere og bedre» fremmet av daværende administrator Daniel Goldin. Oppdraget ble ledet av Jet Propulsion Laboratory (JPL), en avdeling av California Institute of Technology, ansvarlig for NASAs Mars Exploration Program.

Dette oppdraget var det første av en serie oppdrag til Mars som inkluderte rovere, og var den første vellykkede landeren siden de to Viking-sondene landet på den røde planeten i 1976. Selv om Sovjetunionen med suksess sendte rovere til Månen som en del av Lunokhod-programmet på 1970-tallet, mislyktes forsøkene deres på å bruke rovere i Mars-programmet.

Referanser

Eksterne lenker 
 

Mars-sonder
Romfart i USA
Romutforskning i 1990-årene
Artikler i astronomiprosjektet